《剔银灯 虫声》
清代·周贻繁

沈李浮瓜日午。洗不去、一襟烦暑。暮霭成阴，飘风送响，石阶乱蛩吟雨。

嘈嘈在户。敧侧处、病怀偏苦。

栩栩春驹能舞。更有蜂衙臣主。细意鸣秋，哀音若诉，做弄许多言语。

无情少绪，只须向、豆棚吞吐。

作者简介：周贻繁，字茹馨，湘潭人。元氏县知县张玠室。姊诒端，即文襄左侯夫人也。繁与姊并传诗学于母王。文襄曾合刻其词为《慈云诗钞》。